ኢትዮጵያ የአሜሪካ ቁልፍ አጋር ነች -አምባሳደር ያማማቶ
 ¬- በምስራቅ አፍሪካ ቁልፍ የአሜሪካ አጋር የሆነችው ኢትዮጵያ በዓለም ፈጣን የኢኮኖሚ እድገት ከሚያስመዘግቡ ሀገራት አንዷ መሆንዋን የአፍሪካ ጉዳዮች ተጠባባቂ ረዳት ፀሀፊና  በኢትዮጵያ የቀድሞው የአሜሪካ አምባሳደር ዶናልድ ያማሞቶ ገለፁ፡፡ኢትዮጵያ ባለፉት አምስት አመታት ባለሁለት አሃዝ ኢኮኖሚ ያስመዘገበች ሀገር ብትሆንም በኢትዮጵያና በአሜሪካ መካከል ያለው የሁለትዮሽ የንግድ ግንኙነት ግን እንደሚፈለገው አላደገም ብለዋል፡፡የሁለቱ ሀገራት የፖለቲካና ኢኮኖሚ ግንኙነት በማጎልበት የሰብአዊ ድጋፍ ለማጠናከር እየተሰራ ነው ያሉት አምባሳደር ዶናልድ ያማሞቶ ለዚህም ኢትዮጵያ በጤና፣ ግብርናና ትምህርት ዘርፎች ለምታከናውናቸው ስራዎች ከአሜሪካ ድጋፍ ታገኛለች ብለዋል፡፡ኢትዮጵያ የእናቶችና ህፃናትን ሞት በመቀነስ ዙርያ ውጤታማ ስራ እያከናወነች ነው ያሉት አምባሳደር ዶናልድ አሜሪካ ከኢትዮጵያ ያላትን ግንኙነት በተለይም በፀጥታ፣ ሽብርተኝነት በመከላከልና ንግድና ኢንቨስትመንትን በማጠናከር በጋራ ለመስራት እንደምትፈልግ ተናግረዋል፡፡አሜሪካ ኩባንያዎቿ ለኢትዮጵያ መሰረተ ልማት መሰፋፋት ድጋፍ እንዲደርጉትሰራለችም ብለዋል ያማማቶ፡፡ኢትዮጵያ የአፍሪካ ህብረት ሊቀመንበር በመሆንዋ በአፍሪካ ሰላምና ደህንነት፣ ልማትና መልካም አስተዳደር ለማረጋገጥ ጉልህ ሚና ትጫወታለች ነው ያሉት፡፡ኢትዮጵያ በ2005 ነሃሴ ወር መጀመሪያ የምታስተናግደው የአግዋ ፎረም ለአፍሪካ ሀገራት ነፃ የንግድ ልውውጥ ለመፍጠር ለሚደረግው ጥረት አጋ¡እንደሆነ አምባሳደር ዶናልድ ያማሞቶ ገልፀዋል፡፡የአየር ንብረት ለውጥን ለመከላከልና የምግብ ዋስትናን ለማረጋገጥ በሚደረገው ጥረት ኢትዮጵያ የአሜሪካ ቁልፍ አጋር መሆንዋንም አምባሳደር ዶናልድ ያማሞቶ ተናግረዋል፡፡(የአሜሪካ የውጭ ጉዳይ ሚኒስቴር)